มีเพศสัมพันธ์ แล้วหลั่งในจึงได้สวนล้างด้วยน้ำเปล่า ตอนเอานิ้วล้วงเข้าไป(นิ้วชี้นิ้วเดียว)กลับมีเลือดสีแดงสด ติดปลายเล็บออกมาด้วย (เลือดนิดเดียว) อยากทราบว่าเป็นอาการอะไรคะ Search หาใน Google เขาบอกว่ามีโอกาสเป็นมะเร็งปากมดลูก แต่โดยส่วนตัวกลัวว่าจะตั้งครรภ์เพราะเนื่องจากไม่ได้มีการคุมกำเนิด และยังไม่พร้อมมีบุตร ประจำเดือนมาครั้งล่าสุดประมาณวันที่ 1 ถึงวันที่ 5สิงหาคม ค่ะ
สวัสดีค่ะเลือดออกหลังมีเพศสัมพันธ์ อาจเกิดจาก-การบาดเจ็บหรือฉีกขาดของเนื้อเยื่อรอบอวัยวะเพศหรือช่องคลอด-มีบาดแผลบริเวณช่องคลอดหรืออวัยวะเพศภายนอก-มะเร็งหรือเนื้องอกปากมดลูก-มีการติดเชื้อที่ช่องคลอดหรือปากมดลูกหรือมดลูก-ถ้าปนออกมากับปัสสาวะ อาจมีภาวะทางเดินปัสสาวะอักเสบ-เนื้องอกมดลูก-ภาวะแทรกซ้อนจากการตั้งครรภ์เช่น แท้ง ท้องนอกมดลูกการดูแลตัวเองเบื้องต้น งดการมีเพศสัมพันธ์ ไม่สวนล้างช่องคลอด ไม่ซื้อยาปรับฮอร์โมนใดๆมารับประทานเอง ระวังการกระทบกระแทกหรือเสียดสีที่อวัยวะเพศควรตรวจคัดกรองมะเร็งปากมดลูกทุกปี หากมีมะเร็งหรือความผิดปกติที่ปากมดลูกจะสามารถพบได้แต่เนิ่นๆ การมีเลือดออกหลังมีเพศสัมพันธ์ อาจเป็นอาการเริ่มต้นของมะเร็งปากมดลูกได้ จึงควรไปตรวจกับสูตินรีแพทย์ค่ะ แพทย์อาจตรวจภายใน ตรวจปัสสาวะ ตรวจการตั้งครรภ์ ร่วมกับทำอัลตราซาวน์หน้าท้องเพื่อหาสาเหตุต่อไป